CELEX: 31994D0839
Language: el
Date: 1994-12-19 00:00:00
Title: 94/839/ΕΚ: Απόφαση της Επιτροπής της 19ης Δεκεμβρίου 1994 που τροποποιεί την απόφαση 91/449/ΕΟΚ για τον καθορισμό του υποδείγματος των υγειονομικών πιστοποιητικών όσον αφορά τα προϊόντα με βάση το κρέας που εισάγονται από τρίτες χώρες (Κείμενο που παρουσιάζει ενδιαφέρον για τον ΕΟΧ)

Avis juridique important

|

31994D0839

94/839/ΕΚ: Απόφαση της Επιτροπής της 19ης Δεκεμβρίου 1994 που τροποποιεί την απόφαση 91/449/ΕΟΚ για τον καθορισμό του υποδείγματος των υγειονομικών πιστοποιητικών όσον αφορά τα προϊόντα με βάση το κρέας που εισάγονται από τρίτες χώρες (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 352 της 31/12/1994 σ. 0018 - 0020 Φινλανδική ειδική έκδοση: Κεφάλαιο 3 τόμος 65 σ. 0176  Σουηδική ειδική έκδοση: Κεφάλαιο 3 τόμος 65 σ. 0176 

ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Δεκεμβρίου 1994 που τροποποιεί την απόφαση 91/449/ΕΟΚ για τον καθορισμό του υποδείγματος των υγειονομικών πιστοποιητικών όσον αφορά τα προϊόντα με βάση το κρέας που εισάγονται από τρίτες χώρες (Κείμενο που  παρουσιάζει ενδιαφέρον για τον ΕΟΧ) (94/839/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την οδηγία 72/462/ΕΟΚ της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του είδους των βοοειδών, προβατοειδών, αιγοειδών και χοιροειδών, και του νωπού κρέατος ή προϊόντων με βάση το κρέας  προελεύσεως τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 1601/92 του Συμβουλίου (2), και ιδίως τα άρθρα 21α και 22,  Εκτιμώντας:  ότι η απόφαση 91/449/ΕΟΚ (3), όπως τροποποιήθηκε τελευταία από την απόφαση 94/847/ΕΚ (4), καθορίζει το υπόδειγμα των υγειονομικών πιστοποιητικών όσον αφορά τα προϊόντα με βάση το κρέας που εισάγονται από τρίτες χώρες- ότι δεν εμφανίσθηκαν κρούσματα αφθώδους πυρετού και δεν διενεργήθηκε εμβολιασμός κατά του αφθώδους πυρετού στις απαλλαγμένες περιοχές της Ναμίμπιας και της Νότιας Αφρικής επί δώδεκα μήνες τουλάχιστον- ότι, εντούτοις, διενεργείται, σε άλλα τμήματα της  χώρας, εμβολιασμός κατά της συγκεκριμένης νόσου- ότι επιτρέπονται από ολόκληρη τη Ναμίμπια και τη Νότια Αφρική εισαγωγές προϊόντων με βάση το κρέας που έχουν υποβληθεί σε πλήρη θερμική επεξεργασία- ότι οι κατηγορίες προϊόντων με βάση το κρέας που μπορούν να εισαχθούν από τρίτες χώρες εξαρτώνται από την υγειονομική κατάσταση της χώρας παρασκευής- ότι είναι δυνατόν να επιτραπεί η εισαγωγή, από τις εν λόγω απαλλαγμένες περιοχές, ορισμένων προϊόντων  με βάση το κρέας τα οποία έχουν υποβληθεί σε αποδεκτή επεξεργασία ωρίμανσης, μαρινάρισμα (οξέωση) και έπειτα αποξήρανσης- ότι, θεσπίζεται νέο καθεστώς πιστοποίησης και πρέπει να προβλεφθεί μία προθεσμία για την εφαρμογή του- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Η απόφαση 91/449/ΕΟΚ τροποποιείται ως εξής:  1. Στο τέλος του άρθρου 1 παράγραφος 2 πριν από τις λέξεις "Το πιστοποιητικό αυτό πρέπει να συνοδεύει την αποστολή", προστίθενται οι ακόλουθες λέξεις: "Επιπλέον τα κράτη μέλη επιτρέπουν τις εισαγωγές, από τις χώρες που απαριθμούνται στο δεύτερο μέρος  του παραρτήματος ΣΤ, προϊόντων με βάση το κρέας που έχουν υποβληθεί σε επεξεργασία που συνίσταται σε ωρίμανση, μαρινάρισμα (οξέωση) και έπειτα αποξήρανση έτσι ώστε στο τελικό προϊόν να επιτυγχάνεται τιμή wa (δράσης του ύδατος - water activity) όχι  μεγαλύτερη από 0.93 και τιμή pH όχι μεγαλύτερη του 6." 2. Το παράρτημα της παρούσας απόφασης προστίθεται ως παράρτημα ΣΤ.   Άρθρο 2  Η παρούσα απόφαση εφαρμόζεται από 1ης Φεβρουαρίου 1995.   Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 19 Δεκεμβρίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 173 της 27. 6. 1992, σ. 13.  (3) ΕΕ αριθ. L 240 της 29. 8. 1991, σ. 29.  (4) Βλέπε σελίδα 56 της παρούσας Επίσημης Εφημερίδας.      ΠΑΡΑΡΤΗΜΑ  "ΠΑΡΑΡΤΗΜΑ ΣΤ ΜΕΡΟΣ Ι ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ για αποξηραμένα προϊόντα με βάση το κρέας (biltong - λωρίδες αποξηραμένου κρέατος) που έχουν υποβληθεί σε επεξεργασία που συνίσταται στην ωρίμανση, μανιτάρια (οξέωση) και έπειτα στην αποξήρανση και τα οποία προορίζονται για αποστολή στην Ευρωπαϊκή  Κοινότητα Αριθ. πρωτοκόλλου του πιστοποιητικού:   Χώρα προορισμού:   (όνομα του κράτους μέλους ΕΚ) Αριθ. πρωτ. πιστοποιητικού δημόσιας υγείας:   Χώρα εξαγωγής:   (βλέπε κατάλογο μέρους ΙΙ του παραρτήματος ΣΤ της απόφασης 91/449/ΕΟΚ της Επιτροπής) Υπουργείο:   Υπηρεσία:   I. Ταυτοποίηση των προϊόντων με βάση το κρέας Είδος των προϊόντων με βάση το κρέας:   Είδος των τεμαχίων:   Αριθμός τεμαχίων ή συσκευασιών:   Απαιτούμενη θερμοκρασία αποθήκευσης και μεταφοράς:   Διάρκεια συντήρησης:   Καθαρό βάρος:   II. Καταγωγή των προϊόντων με βάση το κρέας Διεύθυνση(διευθύνσεις) και αριθμός(οί) κτηνιατρικής έγκρισης της(των) μονάδας(δων) που προμηθεύουν το νωπό κρέας:     Διεύθυνση(διευθύνσεις) και αριθμός(οί) κτηνιατρικής έγκρισης της(των) μονάδας(δων):    III. Προορισμός των προϊόντων με βάση το κρέας:  Τα προϊόντα με βάση το κρέας θα σταλούν από:   (τόπος φόρτωσης) στ:   (χώρα και τόπος προορισμού) με μεταφορικό μέσο (1):   Όνομα και διεύθυνση του αποστολέα:     Όνομα και διεύθυνση του παραλήπτη:     IV. Υγειονομική βεβαίωση Ο υπογράφων επίσημος κτηνίατρος βεβαιώνω ότι:  1) τα προϊόντα με βάση το κρέας που περιγράφονται ανωτέρω:  α) έχουν παρασκευαστεί από νωπό κρέας που πληροί τους υγειονομικούς όρους που ορίζονται στα άρθρα 14, 15 και 16 της οδηγίας 72/462/ΕΟΚ του Συμβουλίου και είναι σύμφωνα με την απόφαση . . ./. . ./ΕΚ της Επιτροπής (1)- β) έχουν υποβληθεί σε επεξεργασία με στόχο:  - η τιμή aw να μην υπερβαίνει 0,93,  - η τιμή pH να μην υπερβαίνει το 6.  2) Μετά την επεξεργασία ελήφθησαν όλες οι προφυλάξεις για να αποφευχθεί η εκ νέου μόλυνση. , (τόπος)  (ημερομηνία) Σφραγίδα (3)  (υπογραφή του επίσημου κτηνίατρου) (3) (Ονοματεπώνυμο με κεφαλαία, θέση και αρμοδιότητες) ΜΕΡΟΣ ΙΙ Κατάλογος των χωρών που έχουν εγκριθεί για να χρησιμοποιούν το υπόδειγμα του υγειονομικού πιστοποιητικού του Μέρους Ι του παραρτήματος ΣΤ Ναμίμπια Νότια Αφρική".   (1) Για σιδηροδρομικά βαγόνια ή οχήματα μεταφοράς πρέπει να σημειώνεται ο αριθμός μητρώου, για τα αεροσκάφη ο αριθμός πτήσης και για τα πλοία το όνομά τους.  (2) Συμπληρώνεται με τα στοιχεία της ισχύουσας υγειονομικής απόφασης για το νωπό κρέας και για τη συγκεκριμένη χώρα καταγωγής.  (3) Η υπογραφή και η σφραγίδα πρέπει να έχουν χρώμα διαφορετικό από το χρώμα του εντύπου.